კაშხალი

კაშხალი — ჰიდროტექნიკური ნოგაფუ, ნამუთ გინოკიდუნს წყარმალუს (ვარა შხვა წყაროლუს) მალობაშ ჟინი ნორთის წყარიშ დონეშ ეიოკინალო დო ნოგაფუშ ორენიშ აბანს წყარიშ დოწნევუაშ კონცენტრაციაშო დო წყაროჩუაშეშ აკაქიმინალო. ჯვეშო კაშხალს უმენტაშო ირიგაციაშო  კიდუნდეს. კაშხალიშ კიდუაშენ  ჩინებეფი თხილერიე ეგვიპტეს (ჯვეში წანეფიშეკოროცხუაშ 4000), ინდოეთის (ჯვეში წანეფიშეკოროცხუაშ 4000), ჩინეთის დო შხვ. ჯვეშო თის უთარაშო დიხაშე ვარა ჯაშე ეთმიოგანდეს დო მორჩილ სიმაღალა უღუდჷ. კაშხალეფიშ კიდუაქ ფირჩას გიფაჩჷ ახალი წანეფიშეკოროცხუაშ XVI-XVII ოშწანურეფს, ოდო გჷშაკერძაფილო — XIX ოშწანურაშ II გვერდიშე, მუჟამც დიჭყეს ჰიდროელექტროსადგჷმეფიშ ეგაფან.

მეშანილობაშ მეჯინათ რსებენს წყაროჩუაშეშ დო წყარდაკინალი კაშხალეფი. რე თაშნეშე ჸუნგა დო წყარგინაშქუმალარი კაშხალეფი. ჯინჯიერი ოკიდალ მოღეშ მეჯინათ კაშხალი შილებე რდასჷნ დიხაშ, ქუაშ, აკოწყორილი, ბეტონიშ, რკინაბეტონიშ დო შხვ.

 დიხაშ კაშხალი – უჯვეშაშიე დო არძოშე ფირჩას რე გოფაჩილი.
 ქუაშ კაშხალი – იკიდუ ქუაშ, ხირეშიშ ვარა კალიშ გერღვაფათ.
 აკოწყორილი ტიპიშ კაშხალი – ქუალონიშე დო დიხაშე ვარა ქუალონი დო ბეტონიშე აკმოდირთუ.
 ბეტონიშ დო რკინაბეტონიშ კაშხალი – მუშ ჸურე 3 ბუნაშიე: გრავიტაციული, თაღუამი დო კონტრფორსეფამი.
 ჯაშ კაშხალი  – რჩქვანელობურო წყარგინაშქუმალარ ხასიათიშიე.

შხირას წყარმალუს იკიდუ მორჩილ სიმაღალაშ წყარგუმატებუამი აკარღვაფალი კაშხალეფი. თინეფი აკმოდირთუ დაბალი არდგმულშე დო თის მინოდვალირ გიობიჯალეფშე დო ბარჯგეფშე.

საქორთუოს ოშინალიე ენგურიშ თაღუამი კაშხალი.

კაშხალეფს მოხვალამირი უშხუაში კატასტროფეფი
 თარიღი  კაშხალი  აბანი  დინაფილეფი  სურათი 1928 წანა  სენტ-ფრენსისი კაშხალი  ააშ  დოხოლ. 600 ადამიერი  center|150px კაშხალი კატასტროფამდე.  center|190px ბეტონიშ მუკნასოფა კატასტროფაშ აბანშე. 1941 წელი  1943 წანა  დნეპროჰესი  უკრაინა  ვითოშობათ ადამიერი  center|150px დნეპროჰესი, 1942.  center|120px ჰესის აფეთქებაშ უკული. 1959 წანა მალპასეს კაშხალი  საფრანგეთი  423 ადამიერი   center|150px კაშხალიშ ნოსქილედეფი. 1963 წანა  ვაიონტიშ კაშხალი  იტალია  2500 ადამიერი center|150px კაშხლის კონსტრუქცია.  center|120px ნოღა ლონგარონე კატასტროფაშ უკული. 1975 წანა  ბაინციაოშ კაშხალი  ჩინეთი  171 ვითოში ადამიერი   გალენი გჷმოსახუა 16px|link=http://www.webcitation.org/67J6M2DSC  კაშხალი კატასტროფაშ უკული. (არქ. ист. 2012-04-30)

გალერეა

რესურსეფი ინტერნეტის
 კაშხალი – ენციკლოპედია ბრიტანიკა 
 კაშხალი – დიდი სხუნუეფიშ ენციკლოპედია  

ლიტერატურა
 მოსტკოვი მ., ჰიდროტექნიკური ნოგაფუეფი რკინაშარაშ ტრანსპორტის., ქთ., 1960;
 მოწონოლიძე ნ., ჰიდროტექნიკური ნოგაფუეფი, ნორ., 1, ქთ., 1977;
 Ничипорович А. А., Плотины из местных материалов, М., 1973;
 Производство гидротехнических работ, М., 1970.

სქოლიო

კატეგორია:კაშხალეფი
კატეგორია:ჰიდროტექნიკური ნოგაფუეფი